b'\n_START_ARTICLE_\nGregor Urek\n_START_SECTION_\n\xc5\xbdivljenje in delo\n_START_PARAGRAPH_\nLeta 1982 je diplomiral na ljubljanski Biotehni\xc5\xa1ki fakulteti in prav tam 1996 tudi doktoriral. Strokovno se je izpopolnjeval v ZDA (1990). Od 1983 je zaposlen na Kmetijskem in\xc5\xa1titutu Slovenije, od 2002 kot raziskovalno-razvojni svetnik; od 1989 je predstojnik oddelka za varstvo rastlin. V raziskovalnem delu se je posvetil rastlinskim zajedavcem, predvsem ogor\xc4\x8dicam in njihovi raz\xc5\xa1irjenosti v Sloveniji. Sam ali v soavtorstvu je objavil ve\xc4\x8d znanstvenih in preko 40 strokovnih \xc4\x8dlankov ter monografijo Ogor\xc4\x8dice-nevidni zajedavci rastlin.'